פיגועי טרור נגד ישראלים בישראל ובשטחים ב-2013

רשימת פיגועי טרור נגד ישראלים שהתרחשו במדינת ישראל ובשטחים בשנת 2013.      פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו מקנדה.   29 בינואר – מחבל פלסטיני מרמאללה דקר בצומת תפוח שבשומרון נער ישראלי שנפצע בבטנו כתוצאה מהדקירה.   4 בפברואר – פיגוע דקירה ברחוב סלטאן סלימאן במזרח ירושלים במהלכו נפצע אזרח ישראלי באורח קל. הסכין פגעה בסידור התפילה, שנשא בכיסו ובכך נמנעה פגיעה קשה יותר. המחבל, שנעצר במקום על ידי משטרת ירושלים, הוא פעיל חמאס, בן 28 תושב הכפר אידנא, הודה בחקירתו כי תכנן לרצוח יהודים כבר כמה חודשים קודם.[דרוש מקור]   13 במרץ – בפיגוע בכביש 5 בסמוך לאריאל נפצעו 8 ישראלים, 1 באורח אנוש, 3 באורח בינוני ו-4 באורח קל. מהם 3 ילדים בני 2, 4 ו-5 ואישה, שלאחר שאבנים שנזרקו על מכוניתם על ידי נערים פלסטינים גרמו לה להתנגש במשאית. הילדה אדל ביטון בת ה-3 שנפגעה בתאונה שנגרמה מיידוי האבנים מתה מפצעיה ב-17 בפברואר 2015.   17 במרץ – בשעות הבוקר בוצע ירי לעבר ישראלי בן שבעים, שעמד בטרמפיאדה בכניסה לקדומים. הישראלי נפצע באורח בינוני ופונה לבית החולים. בחקירה התברר כי נוסעי כלי הרכב עצרו בטרמפיאדה וניהלו שיחה קצרה עם הישראלי. מיד לאחר מכן פתחו בירי לעברו ולעבר מספר אנשים נוספים שעמדו בטרמפיאדה.[דרוש מקור]   30 באפריל – בפיגוע בצומת תפוח שביהודה ושומרון מחבל פלסטיני דקר למוות את הישראלי אביתר בורובסקי וחטף את נשקו.   2 במאי – מחבלים פלסטינים ירו לעבר מכונית שחנתה בנחל פרת, לא נגרם נזק בנפש אך הרכב ניזוק קשות.[דרוש מקור]   13 ביוני – מחבל ערבי מרמאללה נעצר במחסום קלנדיה לאחר שנתפס עם 3 סכינים, המחבל נוטרל ובתגובה מחבלים ערבים יידו אבנים אל עבר החיילים במחסום.   22 ביוני – חייל נפצע קל לאחר שערבים יידו בקבוקי תבערה בשער שכם שבירושלים.   25 ביוני – מחבלים ערבים ירו בחווארה לשני אוטובוסים, בפיגוע הירי לא נפגע איש אך נגרם נזק כבד לאוטובוסים.[דרוש מקור]   17 ביולי – גבר חרדי בן 33 נפצע בינוני בפיגוע דקירה בירושלים לאחר ששני מחבלים ערבים התנפלו עליו ודקרו אותו בשער שכם.   22 ביולי – מחבל ערבי תושב טולכרם, דקר באורח קל בת 68 בכפר תבור, שוטר שהיה במקום השתלט עליו והוא נעצר.   20 בספטמבר – רצח תומר חזן: חייל צה"ל בן 20 מבת ים נחטף ונרצח סמוך לקלקיליה לצורכי מיקוח. גופתו התגלתה בבור מים לאחר יומיים והחוטף נעצר על ידי השב"כ.   22 בספטמבר – חייל צה"ל, גל קובי, בן 20 מטירת כרמל, נרצח מירי צלף פלסטיני סמוך למערת המכפלה בחברון.   11 באוקטובר – שני מחבלים חדרו לכפר נופש בצפון בקעת הירדן ורצחו את אל"ם שריה (יה יה) עופר בגרזנים ומוטות ברזל. אשתו נפצעה באורח קל-בינוני.   17 באוקטובר – פלסטיני נהוג במחפרון התפרץ אל בסיס צבאי, צפונית לירושלים. חייל אחד נפצע קל בניסיון הפיגוע והמחבל נורה ונהרג.   26 באוקטובר – 8 יהודים נפצעו קל מיידוי אבנים על אוטבוס בהר חברון ליד הכפר אל-פוואר.[דרוש מקור]   8 בנובמבר – בקבוק תבערה הושלך לרכב של זוג מהיישוב תקוע על ידי מחבלים פלסטינים מהכפר אל-פוריידיס, אישה נפצעה באורח קל-בינוני.[דרוש מקור]   13 בנובמבר – חייל צה"ל, עדן אטיאס, נרצח בפיגוע דקירה בקו 823 בעפולה, על ידי פלסטיני בן 16 ששהה בישראל באופן בלתי-חוקי. הרוצח נלכד והוגש נגדו כתב אישום.   17 בנובמבר – יהודיה נפצעה קל מיידוי אבנים ליד היישוב עלי.[דרוש מקור]   22 בנובמבר – חיילת נפצעה קל בפיגוע דקירה ביפו על ידי שוהה בלתי חוקי.[דרוש מקור]   28 בנובמבר – תינוקת בת שנתיים נפצעה קל מזריקת אבנים בשכונת ארמון הנציב.[דרוש מקור]   15 בדצמבר – בפיגוע אשר אירע בסמוך לגבול עם לבנון צלף מצבא לבנון ירה ורצח את החייל שלומי כהן.[דרוש מקור]   22 בדצמבר – הפיגוע בקו 240 בבת ים: פצצת לחץ התפוצצה על אוטובוס ציבורי בבת ים. בפיגוע לא היו נפגעים הודות לכך שמספר דקות לפני הפיגוע נוסע באוטובוס שם לב לתיק החשוד באוטובוס ובו הפצצה אשר נשאר ללא השגחה, ושם לב לכך שהתיק מכיל מה שנראה כמו פצצה, ובעקבות כן הוא הספיק להזהיר את הנוסעים והנהג ולגרום לכך שכולם ירדו מהאוטובוס לפי שהמטען התפוצץ, בפיגוע נפצע שוטר באורח קל.   23 בדצמבר – שוטר ישראלי נדקר בכניסה לגבע בנימין על ידי מחבל פלסטיני.[דרוש מקור]   24 בדצמבר – אזרח עובד צה"ל נרצח בפיגוע ירי כאשר נורה בציר הוברס הסמוך לרצועת עזה על ידי צלף טרור פלסטיני. סיכום שנת 2013, באתר השב"כ איתמר פליישמן, פיגוע בצומת תפוח: בן 17 נפצע, הדוקר נעצר, באתר ynet, 29 בינואר 2013 איתמר פליישמן, פיגוע בשומרון: בת 3 נפצעה אנוש מיידוי אבנים, באתר ynet, 14 במרץ 2013 יאיר אלטמן‏, חשד לניסיון פיגוע: פלסטיני עם סכין נורה במחסום קלנדיה, באתר וואלה, 13 ביוני 2013 יאיר אלטמן‏, חייל צה"ל נפצע קל מפגיעת בקבוק זכוכית בראשו בירושלים, באתר וואלה, 22 ביוני 2013 יאיר אלטמן‏, חשד לפיגוע בירושלים: "גבר נדקר 6 פעמים", באתר וואלה, 17 ביולי 2013 קובי דוד‏, חשד לניסיון פיגוע: פלסטיני הצמיד סכין לבת 68 בכפר תבור, באתר וואלה, 22 ביולי 2013 יואב זיתון וגלעד מורג, מחבל רצח חייל צה"ל כדי "לסחור" בגופה, באתר ynet, 21 בספטמבר 2013 אחיה ראב"ד, סמ"ר גל קובי מטירת כרמל נהרג מירי בחברון, באתר ynet, 23 בספטמבר 2013 איתמר פליישמן ויואב זיתון, אל"מ שריה עופר נרצח 40 שנה בדיוק לאחר שאחיו הטייס נפל במלחמת יום הכיפורים, באתר ynet, 11 באוקטובר 2013 איתמר פליישמן ויואב זיתון, פלסטיני פרץ לבסיס עם טרקטור ונורה למוות, באתר ynet, 17 באוקטובר 2013 אחיה ראב"ד, פיגוע בעפולה: פלסטיני דקר למוות חייל, באתר ynet, 13 בנובמבר 2013 איתמר פליישמן, ישראלי נהרג מירי סמוך לרצועת עזה, באתר nrg‏, 24 בדצמבר 2013